als_Latn dik_Latn sag_Latn
Fabregas mes Interit dhe Milanit (Burimi: Balkanweb, www.balkanweb.com)
Pritet një duel i fortë mes dy skuadrave të Milanos, Interit dhe Milanit gjatë merkatos, teksa mendojnë për mesfushorin Çesk Fabregas. Spanjolli u rikthye te Barcelona në vitin 2011 pas shumë vitesh në Premier Ligë me Arsenalin, por ky rikthim deri tani nuk ka rezultuar tërësisht i suksesshëm.
Sipas të përditshmes sportive italiane “Corriere dello Sport”, Interi dhe Milani interesohen për Fabregas, pasi të dyja skuadrat synojnë të investojnë në mesfushë gjatë merkatos së verës. Kjo nuk është hera e parë që emri i Fabregas lidhet me Interin e Milanin. Për të u përfol për një transferim të mundshëm në Milano edhe para rikthimit te Barça.
Mesfushori i Barcelonës, Çesk Fabregas, pati thënë se ëndërron që në finalen e Ligës së Kampioneve, të ndeshen Reali me Barcelonën. Sipas tij, kjo finale do të ishte kulmi për futbollin.
“Jam gati të firmos për një finale Barça-Real. Kjo do të ishte një ndeshje shumë e rëndësishme në historinë e futbollit. Nëse më në fund do të shfaqet ky duel, do të kemi çfarë t’i japim njerëzve që e ndjekin në televizor nga divani në shtëpitë e tyre”, ka thënë Fabregas.
Por, ai është i vetëdijshëm se për të shkuar në finale, Barcelona duhet të kalojë një kundërshtar shumë të vështirë si Bajerni i Mynihut, që këtë vit ka zhvilluar një sezon të shkëlqyer.
“Do të ndeshemi me një skuadër shumë konkurruese dhe aspak të zakonshme. Në 5 vitet e funti, Bajern ka qenë bashkë me Barcelonën skuadra më e mirë në Evropë. Jemi të përgatitur për atë që na pret. Në momentet kur nevojitet, skuadra jonë ka arritur të përgjigjet gjithmonë dhe këtë radhë nuk do të bëjë më pak”, tha mesfushori katalanas
05.05.2013
Burimi: Balkanweb
als_Latn als_Latn als_Latn als_Latn als_Latn als_Latn als_Latn unk als_Latn